钦定古今图书集成/理学汇编/文学典/第005卷 > 陆游老学庵笔记 > 《文章系时治忽》
## 钦定古今图书集成/理学汇编/文学典/第005卷 > 陆游老学庵笔记 > 《文章系时治忽》

绍兴中有贵人好为俳谐体诗及笺启，诗云：“绿树带
云山罨画，斜阳入竹地销金。”《上汪内相启》云：“长楸脱
却青罗帔，绿盖千层。俊鹰解下绿丝绦，青云万里。”后
生遂有以为工者。赖是时前辈犹在，雅正未衰，不然
与五代之体何异。此事系时治，忽非细事也。